Source: http://mediawave.network.hu/blog/mediawave_klub_hirei/mediawave_tortenete
Timestamp: 2018-08-20 04:30:08+00:00

Document:
Mediawave: Mediawave története
Mediawave klub hírei
Mediawave története
MEDIAWAVE INTERNATIONAL FILM & MUSIC FESTIVAL A FESZTIVÁL TÖRTÉNETE
A MEDIAWAVE Nemzetközi Vizuális Művészeti Alapítvány , mint non-profit, közhasznú minősítésű szervezet (1998 óta) tizenötödik éve végez sokágú kulturális szervező és művészettámogató, valamint alkotó munkát (filmkészítés). A tevékenység nem előzmény nélküli , mert az Alapítványt létrehozó csoportok mindegyike ezt megelőzően is (a nyolcvanas évek elejétől) végzett nemzetközi szintű fesztivál és rendezvényszervezést (Győri Nemzetközi Jazzkoncert Sorozat, Kamaraerdei Nemzetközi Jazzfesztivál /Budapest/, Országos és Területi Független Film és Video Fesztivál, stb).
Az Alapítványt elsősorban a "FÉNYÍRÓK FESZTIVÁLJA - ANOTHER CONNECTION", Nemzetközi Vizuális Művészeti Fesztivál szervezésére, működtetésére hozta létre a Győri Vizuális Műhely, a Közgáz Vizuális Brigád, az Adyton Egyesület, az improvizatív zenéért és a Magyar Független Film és Video Szövetség 1991-ben. (Az alapítvány további rendezvényeit a későbbiekben felsorolásszerűen ismertetjük). Az Alapítvány 5 fős kuratóriuma évente megbíz egy 5-6 fős gárdát a fesztivál előkészítésével, amelyet a fesztivál közeledtével és a feladatok szélesedésével folyamatosan bővítenek. Az évek alatt stabilizálódott és hatékony gárda megbízási jogviszonyban működik.
Az alapítvány legnagyobb rendezvénye a mára jól ismert "FÉNYÍRÓK FESZTIVÁLJA - ANOTHER CONNECTION" Nemzetközi Film és Zenei Fesztivál, amely egyrészt egy nemzetközi filmverseny , másrészt kortárszenei, jazz, népzenei és alternatív zenei koncertek alkotják a program fő gerincét, amelyek lehetőségeinkhez mérten kiegészülnek kiállításokkal, színházi és táncszínházi produkciókkal egyaránt . A fellépők köre a világ minden részéről, de főleg Nyugat- és Kelet-Európából, és Ázsiából, valamint természetesen Magyarországról kerül ki, melynek főleg az anyagi lehetőségek szabnak korlátot. A fesztivál, és vele együtt a szervező MEDIAWAVE Alapítvány az elmúlt 14 évben jelentős nemzetközi rangot vívott ki magának, ma Kelet - Közép-Európa egyik jelentős művészeti fesztiváljaként tartják számon a világban . A fesztivál sajátos, egyedi hangulattal és hazai, valamint külföldi szakmai és jelentős „valós” közönségvonzással rendelkezik manapság. Vendégeink vannak rendszeresen gyakorlatilag egész Európából, de nem ritkák a szibériai, közép-ázsiai és tengerentúli vendégek, fellépők. Nem egy közülük unikumszámba menő produkcióval. Fesztiválunk nagy hangsúlyt fektet arra, hogy külföldi vendégeink alkalma legyen megismerkedni a magyar kultúrával, ezen belül a filmművészet mai eredményeivel. A rendezvény nemzetközi közegben biztosít bemutatkozási lehetőséget főleg a magyar és kelet - európai, valamint ázsiai művészeknek.
A fesztivál tevékenységi köre
A rendezvény kiemelt jelentőségű össz-művészeti fesztiválnak számít, amely 5 művészeti ágat jelenít meg, valamint hangsúlyosan törekszik a népi kultúra megőrzésére, modern művészetekben való továbbélésére
filmművészet – fő tevékenység (nemzetközi filmverseny, amelyre nevezni lehet, a nevezettekből előszelekció után mintegy 200 film kerül levetítésre nemzetközi zsűri előtt, európai szintű díjazással (6mFt))
nemzeti versenyprogram
ifjúsági filmek versenye
speciális filmbemutatók, retrospektív vetítések
zeneművészet – fő tevékenység
eredeti népzene
népzenei feldolgozások (táncházi és modern ethnozenék)
kisebbségben élő magyarság és rokon népek népzenéi
improvizatív zene (jazz, kortárs, új improvizatív zene)
alternatív zenei kísérletek
néptáncbemutatók és táncházak
kisebbségben élő magyarság és rokon népek néptánca
festmény és grafikai kiállítások
A fesztivál rendelkezik állandó és évente változó speciális tematikákkal is:
állandó speciális tematikák:
kisebbségi kategória (filmben)
„Porlepte dobozok” kategória (filmben)
változó speciális tematikák:
Tudományos konferencia-sorozat és kiegészítő kiállításai, rendezvényei:
§ 2005. évi téma - „ XXI. SZÁZADI MESÉK”
§ 2004. évi téma – „A PALACKBA ZÁRT SZELLEM ”
§ 2003. évi téma – „A NŐ A MŰVÉSZETEKBEN ”
§ 2002. évi téma – „HŐSKOR ”
§ 2001. évi téma – „A JÁTÉK ”: „XXI. SZÁZAD – GAME OVER” alcímmel
§ 2000. évi téma – „A HEDONIZMUS”
§ 1999. évi téma – „ A BŰN ÉS BŰNHŐDÉS” és a „A BŰN MŰVÉSZETE”
§ 1998. évi téma – „PIROS LÁMPÁS ÉVSZÁZADOK”
§ 1997. évi téma – „CIGÁNYOK"
(Forrás: Mediawave.hu)
Címkék: Mediawave fesztivál történet
Interjú a MediaWave fesztiváligazgatójával
Mediawave - népünnep

References: § 2005

§ 2004

§ 2003

§ 2002

§ 2001

§ 2000

§ 1999

§ 1998

§ 1997